Document ID: 32006D0632

ΑΠΌΦΑΣΗ ΤΗΣ ΕΠΙΤΡΟΠΉΣ
της 19ης Σεπτεμβρίου 2006
σχετικά με την οικονομική ενίσχυση από την Κοινότητα για το 2006 για τα κοινοτικά εργαστήρια αναφοράς για τη βρουκέλλωση και τον αφθώδη πυρετό
[κοινοποιηθείσα υπό τον αριθμό Ε(2006) 4124]
(Τα κείμενα στην αγγλική και τη γαλλική γλώσσα είναι τα μόνα αυθεντικά)
(2006/632/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 28 παράγραφος 2,
τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2), και ιδίως το άρθρο 32 παράγραφος 7,
Εκτιμώντας τα ακόλουθα:
(1)
Η απόφαση 90/424/ΕΟΚ ορίζει τις διαδικασίες που διέπουν την κοινοτική οικονομική ενίσχυση στον κτηνιατρικό τομέα. Τα κοινοτικά εργαστήρια αναφοράς μπορούν να λάβουν οικονομική ενίσχυση σύμφωνα με την εν λόγω απόφαση.
(2)
Η οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (3), προβλέπει τον ορισμό ενός κοινοτικού εργαστηρίου αναφοράς για τον αφθώδη πυρετό.
(3)
Ο κανονισμός (ΕΚ) αριθ. 156/2004 της Επιτροπής, της 29ης Ιανουαρίου 2004, σχετικά με την κοινοτική χρηματοδοτική ενίσχυση στα κοινοτικά εργαστήρια αναφοράς βάσει του άρθρου 28 της απόφασης 90/424/ΕΟΚ (4), προβλέπει ότι η κοινοτική οικονομική ενίσχυση χορηγείται εφόσον τα εγκεκριμένα προγράμματα εργασίας εκτελούνται αποτελεσματικά και οι δικαιούχοι υποβάλλουν όλα τα αναγκαία στοιχεία εντός συγκεκριμένων χρονικών ορίων.
(4)
Τον Ιούλιο του 2005, η Επιτροπή προκήρυξε διαγωνισμό για την επιλογή και τον ορισμό νέων κοινοτικών εργαστηρίων αναφοράς. Η αξιολόγηση των αιτήσεων ολοκληρώθηκε τον Δεκέμβριο του 2005 και τα αποτελέσματα κοινοποιήθηκαν στις αρμόδιες αρχές των σχετικών κρατών μελών. Ύστερα από την αξιολόγηση, επιλέχθηκαν οι επιτυχόντες υποψήφιοι για να οριστούν ως νέα κοινοτικά εργαστήρια αναφοράς, συμπεριλαμβανομένων των κοινοτικών εργαστηρίων αναφοράς για τη βρουκέλλωση και τον αφθώδη πυρετό.
(5)
Το παράρτημα VII του κανονισμού (ΕΚ) αριθ. 882/2004 περιέχει κατάλογο κοινοτικών εργαστηρίων αναφοράς για την υγεία των ζώων και τα ζώντα ζώα. Ο εν λόγω κανονισμός, όπως τροποποιήθηκε με τον κανονισμό (ΕΚ) αριθ. 776/2006, παραθέτει το εργαστήριο AFSSA - Laboratoire d’études et de recherches en pathologie animale et zoonoses στη Γαλλία ως το κοινοτικό εργαστήριο αναφοράς για τη βρουκέλλωση για τις λειτουργίες και τα καθήκοντα που αναφέρονται στο άρθρο 32 παράγραφος 2 του κανονισμού (ΕΚ) αριθ. 882/2004.
(6)
Η απόφαση 2006/393/ΕΚ της Επιτροπής, της 31ης Μαΐου 2006, σχετικά με τον ορισμό του κοινοτικού εργαστηρίου αναφοράς για τον αφθώδη πυρετό (5), όρισε το Institute for Animal Health, Pirbright Laboratory, of the Biotechnology and Biological Sciences Research Council (BBSRC) στο Ηνωμένο Βασίλειο ως το κοινοτικό εργαστήριο αναφοράς για τον αφθώδη πυρετό για τις λειτουργίες και τα καθήκοντα που αναφέρονται στο παράρτημα XVI της οδηγίας 2003/85/ΕΚ.
(7)
Η Επιτροπή αξιολόγησε τα προγράμματα εργασίας και τα αντίστοιχα προσχέδια προϋπολογισμού που υποβλήθηκαν από τα εν λόγω κοινοτικά εργαστήρια αναφοράς για το έτος 2006. Με την προϋπόθεση ότι τα προγράμματα όντως πραγματοποιούνται, η κοινοτική συγχρηματοδότηση για ορισμένες επιλέξιμες δαπάνες αυτών των κοινοτικών εργαστηρίων αναφοράς είναι αναγκαία για την εκτέλεση των ενεργειών στο πλαίσιο των προγραμμάτων εργασίας.
(8)
Πρέπει επομένως να χορηγηθεί κοινοτική οικονομική ενίσχυση στα κοινοτικά εργαστήρια αναφοράς για τη βρουκέλλωση και τον αφθώδη πυρετό.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Για τη βρουκέλλωση, η Κοινότητα χορηγεί οικονομική ενίσχυση στη Γαλλία για τις λειτουργίες και τα καθήκοντα που αναφέρονται στο άρθρο 32 παράγραφος 2 του κανονισμού (ΕΚ) αριθ. 882/2004, τα οποία θα εκτελέσει το AFSSA - Laboratoire d’études et de recherches en pathologie animale et zoonoses, Maisons-Alfort.
2. Η κοινοτική οικονομική ενίσχυση αντιστοιχεί στο 100 % των επιλέξιμων δαπανών που αναλαμβάνονται από το εργαστήριο AFSSA - Laboratoire d’études et de recherches en pathologie animale et zoonoses για το πρόγραμμα εργασιών και δεν υπερβαίνει τα ποσό των 125 000 ευρώ για τη χρονική περίοδο από την 1η Ιουλίου έως τις 31 Δεκεμβρίου 2006.
Άρθρο 2
1. Για τον αφθώδη πυρετό, η Κοινότητα χορηγεί οικονομική ενίσχυση στο Ηνωμένο Βασίλειο για τις λειτουργίες και τα καθήκοντα που αναφέρονται στο παράρτημα XVI της οδηγίας 2003/85/ΕΚ, τα οποία θα εκτελέσει το Institute for Animal Health, Pirbright Laboratory, of the Biotechnology and Biological Sciences Research Council (BBSRC) του Ηνωμένου Βασιλείου.
2. Η κοινοτική οικονομική ενίσχυση αντιστοιχεί στο 100 % των επιλέξιμων δαπανών που αναλαμβάνονται από το εργαστήριο Pirbright για το πρόγραμμα εργασιών και δεν υπερβαίνει τα ποσό των 125 000 ευρώ για τη χρονική περίοδο από την 1η Ιουλίου έως τις 31 Δεκεμβρίου 2006.
Άρθρο 3
Η παρούσα απόφαση απευθύνεται στη Γαλλική Δημοκρατία και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 19 Σεπτεμβρίου 2006.

Labels: 7
15
6